ananddey/assamese-wiki-corpus huggingface dataset:
পদযাত্ৰা

]]ৰ লোণ সত্যাগ্ৰহ, ১৯৩০ চনত
পদযাত্ৰা হৈছে ৰাজনীতিবিদ আৰু প্ৰখ্যাত নাগৰিকৰ উদ্যোগত পৰিচালিত হোৱা এটা যাত্ৰা, যাৰ জৰিয়তে সমাজৰ বিভিন্ন অংশত বাস কৰা লোকসকলৰ প্ৰত্যক্ষ সংস্পৰ্শলৈ আহিব পাৰি৷ পদযাত্ৰাৰ জৰিয়তে নাগৰিকক সমস্যা একোটাৰ সম্বন্ধে বিস্তৃত ৰূপত জ্ঞান দিব পাৰি আৰু সেই সমস্যাটোৰ সমাধানসূত্ৰ বিচাৰি উলিওৱাত তেওঁলোকৰ সমৰ্থন পাব পাৰি৷ পদযাত্ৰা আৰু পদব্ৰজে কৰা তীৰ্থযাত্ৰাৰ জৰিয়তে হিন্দু ধৰ্মৰ অনুগামীসকলে কোনো পবিত্ৰ স্থান আৰু তীৰ্থভূমিলৈও গমন কৰে৷ ১৯৩০ চনত মহাত্মা গান্ধীয়ে গুজৰাটৰ দাণ্ডীৰ পৰা তেখেতৰ বিখ্যাত লোণ যাত্ৰা বা লোণ সত্যাগ্ৰহ আৰম্ভ কৰিছিল৷ অস্পৃশ্যতাৰ বিৰুদ্ধে জনজাগৰণ সৃষ্টিৰ প্ৰয়াসেৰে ১৯৩৩-৩৪ চনত মহাত্মা গান্ধীয়ে দেশজুৰি পদযাত্ৰা আৰম্ভ কৰিছিল৷পৰৱৰ্তী সময়ত গান্ধীবাদী বিনোৱা ভাৱে-য়েও এটা পদযাত্ৰা আৰম্ভ কৰিছিল৷ এই পদযাত্ৰাটো ১৯৫১ চনত হোৱা ভূদান আন্দোলনৰ অংশ আছিল৷ টেলাংগানা ৰাজ্যৰ পৰা আৰম্ভ হোৱা এই পদযাত্ৰাটোৰ সমাপ্তি ঘটিছিল বোধ গয়াত৷ ১৯৮৩ চনৰ ৬ জানুৱাৰীত চন্দ্ৰ শেখৰে কন্যাকুমাৰীৰ পৰা তেওঁৰ পদযাত্ৰা আৰম্ভ কৰিছিল৷ প্ৰায় ৪২৬০ কিলোমিটাৰৰ যাত্ৰাটো সম্পূৰ্ণ হৈছিল ১৯৮৩ চনত ২৫ জুনত, ৰাজঘাটত৷ এই যাত্ৰাৰ উদ্দেশ্য আছিল জনগণৰ সমস্যাবোৰ উপলব্ধি কৰা৷

তথ্যসূত্ৰ
মধুৰেণ সমাপয়েৎ

মধুৰেণ সমাপয়েৎ অচ্যুত কুমাৰ বৰাৰ এখন সামাজিক উপন্যাস। প্ৰিণ্ট ৱৰ্ল্ড প্ৰকাশনে প্ৰকাশ কৰা উপন্যাসখন প্ৰথম প্ৰকাশ হৈছিল ২০১৬ বৰ্ষৰ ডিচেম্বৰত।

উদ্ধৃতি

"সময়ৰ ধুমুহা যেতিয়া বয়, প্ৰয়োজনীয়বোৰ বাকী নৰয়; অপ্ৰয়োজনীয়বোৰ শেষ নহয়। কোনেও নাজানে, সময়ে কাৰ জীৱনক লৈ কেনি বাট বুলে।"

"সময়ৰ ধুমুহাই মাথো আহত কৰে হৃদয়, পংগু কৰে জীৱন। পৰোঁ পৰোঁ যেন অথচ কোনোকালেই সৰি পৰিব নোখোজা অপৈনত পাতখিলাৰ দৰে প্ৰতিজন মানুহৰে হৃদয়ৰ নিভৃত কোণত ওলমি থাকে সময়ৰ কোবাল ধুমুহাই কোবাই থৈ যোৱা একো একোটা বিধস্ত অতীত।"

"এনেদৰে আৰু কিমান দিন সংগ্ৰাম চলাই নিবি? আন্দোলন কৰিবি, লাঠি চাৰ্জ সহিবি, জেললৈ যাবি আৰু শেষত মোটা অংকৰ বিনিময়ত নেতাই কম্প্ৰমাইজ কৰিব। মুকলি হৈ আকৌ পথ অৱৰোধ কৰিবি, অসম বন্ধ দিবি, আকৌ জেইল, আকৌ কম্প্ৰমাইজ। উসঃ অসহ্যকৰ।"

"প্ৰেমৰ নামত কাৰোবাক হাত বাউলি মতাৰ কোনো প্ৰয়োজনেই নাই। যি আপোনাৰ আদৰ যত্ন ল'ব, যি আপোনাক প্ৰাণভৰি ভালপাব, তেওঁ গঢ়ি পিটিও ল'ব নিজৰ জীৱনৰ পথ, ঠিক আপোনাৰ পথৰ সমান্তৰালকৈ।"

"সম্পৰ্কবোৰেই এনেকুৱাঅলপ আপোন; অলপ পৰশূন্য যাৰ শেষ উত্তৰ।"

"ৰহস্যময় বাবেই জীৱনৰ নেদেখা জৰীত বান্ধ খাই আপোন পাহৰা হয় প্ৰত্যেকেই। দুদিনৰ আপোন, গাৰ কাষৰ মানুহবোৰক নিজৰ বুলি ভুল কৰে সকলোৱে।"

"নিজ ঔৰসত জন্ম দি, বৰষুণত তিতি ৰ'দত শুকাই, মূৰৰ ঘাম মাটিত পেলাই মানুহ কৰাৰ সপোন দেখি তুলি তালি ডাঙৰ দীঘল কৰা নিজৰ গাৰ মঙহ এটুকুৰাক আদালতৰ চীল মোহৰ লগা কেইটামান আখৰেৰে মাথোঁ ছিঙি পেলাব পাৰিনে?"

"জীৱনটোৱেই এটা নুবুজা সাঁথৰ। জটিল অথবা সৰল যেন লগা সময়বোৰ সাঁথৰটোৰ সমাধানৰ কিছুমান কিটিপ; কিন্তু উত্তৰ নহয়।"

"মাজুলী মানে হ'ব পাৰে চকুৰে ধুকি নোপোৱাকৈ কেৱল হালধীয়া আৰু হালধীয়া। মাজুলী মানে হ'ব পাৰে গা-ভাৰী সেউজীয়া পথাৰ এডৰা। মাজুলী মানে হ'ব পাৰে শৰতৰ পূৰ্ণিমাত কৰ্ণ কূহৰত সুমধুৰ আলোড়ন তুলা কোনোবা কলীয়া কানাইৰূপী গৰখীয়া ল'ৰাৰ মধুৰ মুৰুলি। মাজুলী মানে চিফুং আৰু ঢোলৰ সুৰ সমলয়; মৃদং আৰু খোলৰ ঐক্যতান।"

"সুখ আছিল, সৰলতা আছিল, নিৰাপত্তা আছিল তেতিয়া; যেতিয়া মানুহ বাঘ সিংহৰ ওচৰতে সুৰক্ষিত নাছিল।"

"গছৰ বাকলি বসন এৰি কাপোৰ পিন্ধিবলৈ লোৱাৰে পৰা, হাবিৰ শিলৰ চাৰিবেৰা এৰি ঘৰ বান্ধি থাকিবলৈ লোৱাৰে পৰা আমি বাৰু কাষৰজনৰ দুচকুত কিয় দেখা পোৱা হ'লো ক্ৰোধ আৰু প্ৰতিহিংসাৰ দাবানল? লাজ ঢকাৰ নামত কিয় নিজৰ আচল চেহেৰা ঢাকি জী উঠিব লগা হ'ল জীৱনৰ সৈতে? ঘৰ বান্ধি কিয় ভাঙিব লগা হ'ল সমাজ?"

উৎস

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
তৰা আপেল

তৰা আপেল (ইংৰাজীঃ STAR APPLE, বৈজ্ঞানিক নামঃ Chrysophyllum cainito) হৈছে দক্ষিণ পূব এচিয়াৰ গ্ৰীষ্মমণ্ডলত উপলব্ধ এবিধ Sapotaceae পৰিয়ালৰ অন্তৰ্গত ফল। ই পানামাৰ ঠেক উপকূল অঞ্চলত উপলব্ধ এক স্থানীয় বৃক্ষজাতীয় গছৰ ফল। সময়ৰ লগত ইয়াৰ চাহিদাৰ প্ৰতি লক্ষ্য কৰি ইয়াৰ খেতি আৰম্ভ হৈছে। সময়ৰ লগত ইয়াৰ খেতি বৃহত্তৰ এণ্টিলিছ আৰু ৱেষ্ট ইণ্ডিজলৈ বিয়পি পৰিছে আৰু বৰ্তমান দক্ষিণ-পূব এছিয়াকে ধৰি সমগ্ৰ ক্ৰান্তীয় অঞ্চলত ইয়াৰ খেতি কৰা হৈছে। ই দ্ৰুতগতিত ডাঙৰ হয় আৰু ইয়াৰ উচ্চতা ২০ মিটাৰ পৰ্যন্ত হয়।

নাম

সাধাৰণ নাম Cainito আৰু Caimito সম্ভৱতঃ স্পেনিছ ভাষাত মায়ান শব্দ cab (ৰস), im (স্তন), আৰু vitis (ৰস)ৰ পৰা আহিছে। তৰা আপেল স্থানীয় সাধাৰণ নাম। ইয়াৰ ৰঙৰ লগত সংগতি ৰাখি কোনো কোনোৱে স্থানীয় ভাৱে বেঙুনীয়া আপেল বুলিও কয়।

বিৱৰণ

গছ

পাতবোৰ চিৰসেউজ, বিকল্প শিৰা, সৰল, ডিম্বাকাৰ, সম্পূৰ্ণ, ৫–১৫ চে.মি. দীঘল হয়। গছৰ পাতবোৰ দূৰৰ পৰা চালে তলৰ ফালটো সোণালী ৰঙেৰে জিলিকি উঠে। সৰু সৰু ফুলবোৰ বেঙুনীয়া বগা আৰু মিঠা সুগন্ধি গোন্ধ থাকে। গছজোপা হাৰ্মাফ্ৰডিটিক (আত্ম-উৰ্বৰ)ও। ইয়াৰ পৰা প্ৰচণ্ড গোন্ধ ওলায়।

ফল

ফলটো গোলাকাৰ আৰু সাধাৰণতে ইয়াৰ ব্যাস ২ৰ পৰা ৩ ইঞ্চি হয়। পকিলে সাধাৰণতে ইয়াৰ ছাল বেঙুনীয়া হয় আৰু ফুলৰ পাহিবোৰৰ চাৰিওফালে ক্ষীণ সেউজীয়া অংশ দেখা যায়। ফলৰ ঠাৰি অংশত এটা জিলিকিথকা তৰাৰ দৰে বেটুপাতবোৰ দেখা যায়। ফলবোৰ কেতিয়াবা সেউজীয়া বগা আৰু হালধীয়া হয়। ছালত প্ৰচুৰ পৰিমাণে আঠা থাকে, আৰু ইয়াৰ আৰু ছালবোৰ খাব পৰা নহয়, ফলটো গুচাই খাব লাগে। চেপেটা গুটিবোৰ পাতল বাদামী আৰু কঠিন। ই ঋতু অনুসৰি ফল দিয়া গছ।

ফলবোৰ সতেজ ডেজাৰ্ট ফল হিচাপে ব্যৱহাৰ কৰা হয়; ই মিঠা আৰু প্ৰায়ে ঠাণ্ডা কৰি পৰিবেশন কৰা হয়। ইয়াৰ ফলটো গাঢ় বেঙুনীয়া, সেউজীয়া বাদামী আৰু হালধীয়া তিনিটা ৰঙতো থাকে। বেঙুনীয়া ৰঙৰ ফলৰ ছাল আৰু গঠন ঘন হোৱাৰ বিপৰীতে সেউজীয়া বাদামী ৰঙৰ ফলৰ ছাল পাতল আৰু অধিক তৰল ৰস থাকে; হালধীয়া ৰঙৰ জাতটো কম উপলব্ধ।

আফ্ৰিকাত গাম্বেয়া এলবিডা আৰু জি. আফ্ৰিকানাকে ধৰি কেইবাটাও সম্পৰ্কীয় প্ৰজাতি, যাক তৰা আপেল বুলিও কোৱা হয়, খেতি কৰা হয়।
বৈজ্ঞানিক শ্ৰেণী বিভাজন
ৰাজ্য
উদ্ভিদ
Clade:
Tracheophytes
Clade:
Angiosperms
Clade:
Eudicots
Clade:
Asterids
বৰ্গ
Ericales
পৰিয়াল
Sapotaceae
গণ
Chrysophyllum
প্ৰজাতি
C. cainito

ফটো সংগ্ৰহ

তথ্য সংগ্ৰহ

শ্ৰেণী:ফল
ফৰিংবোৰে বাটৰ কথা জানে

ফৰিংবোৰে বাটৰ কথা জানে কিতাপখন কবি সমীৰ তাঁতীৰ দ্বাৰা ৰচিত এখন কাব্য গ্ৰন্থ। ২০২৪ বৰ্ষত অসমীয়া ভাষাত সাহিত্য অকাডেমি বঁটা লাভ কৰা এই সংকলনটিত কবিৰ ৪২টা কবিতা সংকলিত হৈছে। এন এল পাব্লিকেশ্বন্‌ছ, পাণবজাৰ, গুৱাহাটীৰপৰা প্ৰকাশ পোৱা কিতাপখন ২০২১ চনত প্ৰথমবাৰৰ বাবে প্ৰকাশ হৈছিল। ২০২৪ চনৰ ডিচেম্বৰ মাহত ইয়াৰ পুনৰ মুদ্ৰণ হয়। কিতাপখনৰ প্ৰচ্ছদ আঁকিছে সঞ্জীৱ বৰাই আৰু অঙ্গসজ্জা কৃষ্ণমণি নেওগৰ। ৯২ পৃষ্ঠাৰ এই কবিতা সংকলখনৰ মূল্য ২০০ টকা।

লেখক পৰিচয়

গোলাঘাট জিলাৰ বিহৰা চাহ বাগিছাত ১৯৫৫ চনৰ ৬ ফেব্ৰুৱাৰীত সমীৰ তাঁতীয়ে জন্মগ্ৰহণ কৰিছিল। ১৯৮৩ চনত গুৱাহাটী বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিগ্ৰী লাভ কৰা তাঁতীয়ে হোমেন বৰগোহাঞিৰ দ্বাৰা সম্পাদিত ‘সাদিনীয়া নাগৰিক’ কাককত উপ-সম্পাদক হিচাপে কৰ্মজীৱনৰ পাতনি মেলিছিল। বৰ্তমান তেওঁ অসম চৰকাৰৰ এগৰাকী জেষ্ঠ পৰ্যটন বিষয়া ৰূপে কৰ্মৰত। ফৰিংবোৰে বাটৰ কথা জানে সংকলনটিৰ উপৰিও কবিৰ অন্য ১১টি কাব্য সংকলন, অনুবাদ আৰু গদ্য সংকলন প্ৰকাশ হৈছে। শেহতীয়াকৈ প্ৰকাশ পোৱা তেখেতৰ কিতাপ দুখন হৈছে;
বিগলিত প্ৰাৰ্থনা, (কাব্য সংকলন, মাৰ্চ, ২০২৪) আৰু
লগ পাম ক’ৰবাত এদিন, (সমালোচনাত্মক গদ্য, মাৰ্চ, ২০২৪)
দুয়োখন কিতাপ আমি বুকচে প্ৰকাশ কৰিছে। তাঁতীয়ে যোৱা ৪৭ বছৰ জুৰি অসমীয়া সাহিত্যলৈ অৱদান আগবঢ়াই আহিছে। কবি তাঁতীয়ে ২০১২ চনত অসম উপত্যকা সাহিত্য বঁটা লাভ কৰিছিল।

বিষয়বস্তু

ফৰিংবোৰে বাটৰ কথা জানে সংকলনটি কবি সমীৰ তাঁতীৰ এটি কাব্য সংকলন। ইয়াত কবিৰ ৪২ টি কবিতা সংকলিত হৈছে। অপৰূপ শোভাৰ মাজেৰে কবিতাটিৰে আৰম্ভ হোৱা সংকলনটিৰ শেষৰ কবিতাটি হৈছে- য’ত নিতউ বেলিয়ে পানীক চুমে।

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:কবিতা
শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
শ্ৰোণিৰ প্ৰদাহ ৰোগ

শ্ৰোণীৰ প্ৰদাহ ৰোগ বা পি আই ডি হ'ল পেলভিক ইনফ্লেমেটৰি ডিজিজ। সাধাৰণতে জৰায়ু, ডিম্বনলী আৰু আন প্ৰজনন অংগৰ সংক্ৰামণক এই ৰোগ বোলা হয়। এইৰোগ কেৱল মহিলাসকলৰ ক্ষেত্ৰত হোৱা দেখা যায়। কোনো এগৰাকী মহিলাৰ যোনী অথবা জৰায়ু মুখৰ পৰা বেক্টেৰিয়াবোৰে যেতিয়া ক্ৰমাত ওপৰফালৰ প্ৰজনন অংগবোৰত সোমাই পৰি সংক্ৰমণ ঘটায়-তেতিয়াই এই ৰোগ আৰম্ভ হয়। পি আই ডি বিভিন্ন কাৰণত হব পাৰে। কিন্তু যৌন সংক্ৰামক দুটি ৰোগৰ বেক্টেৰিয়াৰ বাবে মূলত এই ৰোগ হোৱা দেখা যায়। এই দুটা ক্লামোডিয়া আৰু গনৰিয়া। যৌনসংগমত সক্ৰিয় মহিলাৰ প্ৰসৱৰ বছৰটোত সংক্ৰমণ হোৱাৰ ভয় বেছি। ২৫ বছৰৰ মহিলাৰ এনে ৰোগ হোৱাৰ সম্ভাৱনা ২৫ বছৰতকৈ বেছি বয়সৰ মহিলাতকৈ অধিক। যিহেতু কিশোৰী আৰু যুৱতীসকলৰ জৰায়ু মুখ ভালদৰে পৈনত নহয়, সেইবাবে তেনে মহিলাৰ পি আই ডি ৰ লগত যৌনসংক্ৰামক ৰোগত আক্ৰান্ত হোৱাৰ সম্ভাৱনা বেছি থাকে।

লক্ষণ আৰু উপসৰ্গবোৰ

এই ৰোগৰ লক্ষণবোৰ কেতিয়াবা ধৰিবই পৰা নাযায় আৰু কেতিয়াবা খুব সাংঘাতিক ধৰণেৰে দেখা দিয়ে। ক্লামোডিয়াৰ বেক্টেৰিয়াৰ সংক্ৰামিত হ’লে মহিলাসকলৰ কোনো উপসৰ্গই দেখা নিদিয়ে বা অলপ দেখা দিয়ে। কিন্তু অভ্যন্তৰীণ প্ৰজনন অংগবোৰৰ ভয়াবহ ক্ষতি হৈ থাকে। পি আই ডি ত আক্ৰান্ত মহিলাৰ সাধাৰণ এটা উপসৰ্গ হ’ল- তলপেটৰ বিষ। আন উপসৰ্গবোৰৰ ভিতৰত জ্বৰ, অস্বাভাৱিক বেয়া গোন্ধযুক্ত যোনীশ্ৰাৱ, যৌন সংগম কৰাৰ সময়ত কষ্ট পোৱা আৰু অনিয়মীয়া ঋতুস্ৰাৱ।

প্ৰতিৰোধ

যিকোনো যৌন সংক্ৰমণ প্ৰতিৰোধৰ উচিত উপায় হ’ল-যৌন সম্পৰ্ক নকৰা অথবা যৌন সংক্ৰামক ৰোগ নথবা ব্যক্তি এগৰাকীক যৌন সংগী কৰি লোৱা।

তথ্য সংগ্ৰহ

আইএনডিজি দল।

বাহ্যিক সংযোগ

NIH/Medline
CDC
Pelvic Inflammatory Disease (PID; Salpingitis, Endometritis)

শ্ৰেণী:ৰোগ
শ্ৰেণী:যৌন সংক্ৰামক ৰোগ
মলিয়েৰ

মলিয়েৰ , জন্মনাম Jean-Baptiste Poquelin (১৫ জানুৱাৰী ১৬২২ – ১৭ ফেব্ৰুৱাৰী ১৬৭৩), আছিল ফ্ৰান্সৰ এগৰাকী নাট্যকাৰ আৰু অভিনেতা, যাক ফ্ৰেঞ্চ হাস্যনাট্যৰ জনক হিচাপে গণ্য কৰা হয়।

তেওঁৰ নাটকবোৰ ফ্ৰান্সৰ সমাজ, ধৰ্মীয় ভণ্ডামি, চিকিৎসাশাস্ত্ৰ আৰু ৰাজনৈতিক দম্ভৰ ওপৰত বিদ্ৰূপ কৰি ৰচিত। তেওঁৰ নাট্যশৈলী ব্যংগাত্মক, অথচ গম্ভীৰ নৈতিকতা আৰু মানৱ আচৰণৰ বিশ্লেষণেৰে পূৰ্ণ।

জীৱন আৰু নাট্যকৰ্ম

মলিয়েৰ পেৰিছত জন্মগ্ৰহণ কৰিছিল। তেওঁৰ নাট্যজীৱন ১৬৪০ দশকৰ মাজভাগত আৰম্ভ হয়। তেওঁ নিজেই এখন নাট্যদল গঠন কৰি ৰাজদৰবাৰৰ সমক্ষে অভিনয় কৰিছিল। লুই চতুৰ্থৰ সময়ত তেওঁ ৰাজদৰবাৰৰ প্ৰিয় নাট্যকাৰ হৈ পৰে।

তেওঁৰ Tartuffe নাটকখন এক ধৰ্মীয় ভণ্ডামিৰ ওপৰত শ্লেষ। The Misanthrope, The Imaginary Invalid, The School for Wives আদি নাটকসমূহ আধুনিক নাট্যশৈলীৰ ভিত্তি গঢ়ি তোলে।

মৃত্যু

তেওঁ ১৬৭৩ চনৰ ফেব্ৰুৱাৰীত The Imaginary Invalid নাটক অভিনয় কৰি থাকোঁতে অসুস্থ হৈ পৰে আৰু তাৰপিছতে তেওঁৰ মৃত্যু ঘটে। মৃত্যুৰ সময়ত তেওঁ নাট্য মঞ্চতে আছিল।

উৎস

শ্ৰেণী:ফ্ৰান্সৰ ব্যক্তি
শ্ৰেণী:নাট্যকাৰ
ভৱানীপুৰ আঞ্চলিক মহাবিদ্যালয়

ভৱানীপুৰ আঞ্চলিক মহাবিদ্যালয় বজালী জিলাৰ আগশাৰীৰ উচ্চশিক্ষা অনুষ্ঠানসমূহৰ ভিতৰত অন্যতম। মহাবিদ্যালয়খন ১৯৮২ চনত স্থাপন কৰা হৈছিল। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

পাঠ্যক্ৰম

ভৱানীপুৰ আঞ্চলিক মহাবিদ্যালয়ত স্নাতক পৰ্যায়ত কলা, বিজ্ঞান আৰু বাণিজ্য শাখাৰ পাঠ্যক্ৰম আগবঢ়োৱা হয়। এই মহাবিদ্যালয়খনে স্নাতককোত্তৰ(দূৰ শিক্ষাৰ মাধ্যমেৰে) পাঠ্যক্ৰম বিভিন্ন বিষয়ত ওপৰত প্ৰদান কৰে।

স্নাতক(কলা) শাখা

স্নাতক (অসমীয়া)
স্নাতক (ইংৰাজী)
স্নাতক (ইতিহাস)
স্নাতক (অৰ্থনীতি)
স্নাতক (ৰাজনীতি বিজ্ঞান)
স্নাতক (দৰ্শন)
স্নাতক (শিক্ষা)

স্নাতক (বিজ্ঞান) শাখা
স্নাতক (উদ্ভিদ বিজ্ঞান)
স্নাতক (ৰসায়ন বিজ্ঞান)
স্নাতক (গণিত)
স্নাতক (পদাৰ্থ বিজ্ঞান)
স্নাতক (প্ৰাণীবিজ্ঞান)

স্নাতক(বাণিজ্য) শাখা

স্নাতকোত্তৰ পাঠ্যক্ৰম( গুৱাহাটী বিশ্ববিদ্যালয় দূৰ শিক্ষা। কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়)
স্নাতকোত্তৰ (অসমীয়া)
স্নাতকোত্তৰ (ইংৰাজী)
স্নাতকোত্তৰ (শিক্ষা)
স্নাতকোত্তৰ (ৰাজনীতি বিজ্ঞান)
স্নাতকোত্তৰ (MSc IT)
স্নাতকোত্তৰ (বাণিজ্য)
অন্যান্য বিষয়সমূহ

তথ্যসূত্ৰ

শ্ৰেণী:অসমৰ মহাবিদ্যালয়সমূহ
বিশ্ব চাইকেল দিৱস

বিশ্ব চাইকেল দিৱস প্ৰতিবছৰে জুন মাহৰ ৩ তাৰিখে গোটেই বিশ্বজুৰি পালন কৰা হয়। ২০১৮ চনৰ এপ্ৰিল মাহত ৰাষ্ট্ৰসংঘৰ সাধাৰণ সভাই ৩ জুন তাৰিখক বিশ্ব চাইকেল দিৱস হিচাপে উদযাপন কৰিবলৈ প্ৰস্তাৱ গ্ৰহণ কৰিছিল। ৰাষ্ট্ৰসংঘৰ প্ৰস্তাৱত চাইকেলৰ দীৰ্ঘ জীৱনকাল আৰু বহু কামত ব্যৱহৃত হোৱাৰ প্ৰশংসা কৰা হৈছিল। লগতে প্ৰায় দুই শতক কাল সাধাৰণ, কম খৰচী, বিশ্বাসযোগ্য, নিকা আৰু পৰিৱেশৰ বাবে উপযুক্ত যান-বাহনৰ মাধ্যম হিচাপে চাইকেলৰ উল্লেখ কৰা হৈছিল। চাইকেল ব্যৱহাৰৰ সুফলৰ বিষয়ে সজাগতা সৃষ্টি কৰিব বাবে মূলতঃ এই দিৱস উদযাপন কৰা হয়।

ইতিহাস

আমেৰিকা যুক্তৰাষ্ট্ৰৰ অধ্যাপক লেচজেক চিবিলস্কীয়ে তেওঁৰ সমাজ শাস্ত্ৰৰ শ্ৰেণীত তৃণ-মূল পৰ্যায়ত বিশ্ব চাইকেল দিৱসৰ ৰাষ্ট্ৰসংঘৰ স্বীকৃতিৰ বাবে এক অভিযানৰ আৰম্ভণি কৰিছিল। পিছলৈ তেওঁৰ এই অভিযানে তুৰ্কমেনিস্তানকে আদি কৰি ৫৬খন দেশৰ সমৰ্থন লাভ কৰে। ইয়াৰ ৰাষ্ট্ৰসংঘ চৰকাৰী বগা আৰু নীলা ৰঙৰ ল'গ'টো আইজাক ফেলডে নিৰ্মাণ কৰিছিল আৰু অধ্যাপকজন ই. শ্বানচনে ইয়াৰ লগত থকা এনিমেছন প্ৰস্তুত কৰিছিল। এই ল'গ'ত পৃথিৱীৰ বিভিন্ন প্ৰান্তৰ চাইকেল আৰোহী দেখুৱা হৈছে। চাইকেলে মানৱতাক সেৱা আগবঢ়ায় এয়াই হৈছে ইয়াৰ মূল উদ্দেশ্য।

গুৰুত্ব

বিশ্ব চাইকেল দিৱস গোটেই বিশ্বতে জাতি, বৰ্ণ, লিংগ, বয়স ভেদে উদযাপন কৰা হয়। "চাইকেল মানৱ সভ্যতাৰ ক্ৰমবিকাশৰ এক প্ৰতীক। ই সহনশীলতা, পাৰস্পৰিক বুজা-বুজি আৰু শ্ৰদ্ধা বৃদ্ধি কৰাৰ লগতে সামাজিক সমাৱেশ আৰু সাংস্কৃতিক শান্তি প্ৰদান কৰে।" তদুপৰি চাইকেল চলোৱা স্বাস্থ্যৰ বাবে লাভকাৰক।

চিত্ৰ বিথিকা

তথ্য উৎস

শ্ৰেণী:দিৱসসমূহ
আনন্দী

আনন্দী (জন্ম: ৰক্ষিতা; ৯ ডিচেম্বৰ ১৯৯২) এগৰাকী ভাৰতীয় অভিনেত্ৰী যিয়ে প্ৰধানকৈ তামিল আৰু তেলুগু চলচ্চিত্ৰত অভিনয় কৰে। ২০১২ চনত তেলুগু ছবি বাছ ষ্টপৰ জৰিয়তে আত্মপ্ৰকাশ কৰাৰ পাছত তেওঁ ভেট্ৰিমাৰানৰ তামিল নিৰ্মাণ পুৰীয়ালান (২০১৪)-ত অভিনয় কৰে। একে বছৰতে তেওঁ প্ৰভু চলোমনৰ ছবি কায়াল (২০১৪)-ৰ জৰিয়তে বিশেষ সফলতা লাভ কৰে, যাৰ বাবে তেওঁক 'কায়াল আনন্দী' বুলিও জনা যায়। তেওঁ কায়াল ছবিখনৰ বাবে তামিলনাডু ৰাজ্যিক চলচ্চিত্ৰ বঁটাত 'বিশেষ বঁটা'ও লাভ কৰিছিল।

প্ৰাৰম্ভিক জীৱন

আনন্দীৰ জন্ম হৈছিল তেলেংগানাৰ ৱাৰাংগলৰ এটা তেলুগু পৰিয়ালত।

কৰ্মজীৱন

আনন্দীয়ে মাৰুতিৰ ছবি বাছ ষ্টপ (২০১২) যোগে অভিনয় জগতত পদাৰ্পণ কৰে। তেওঁৰ পৰৱৰ্তী ছবি প্ৰিয়তমা নীৱাচতা কুশলমা ২০১৩ চনৰ মাৰ্চ মাহত মুক্তি পায়। ছবিখনে নেতিবাচক সমালোচনা লাভ কৰিছিল যদিও এজন সমালোচকে কয় যে "বৰুণ সন্দেশ আৰু হাচিকাৰ অভিনয়েই ছবিখনৰ একমাত্ৰ সকাহ", লগতে তেওঁ যোগ দিয়ে যে হাচিকাক "পৰম্পৰাগত ৰূপত দেখিবলৈ ভাল লাগিছে আৰু তেওঁ এক শালীন প্ৰদৰ্শনো আগবঢ়াইছে।"

তেওঁ মণিমাৰনৰদ্বাৰা লিখিত তামিল চলচ্চিত্ৰ পুৰীয়ালান (২০১৪)-ত হৰিশ কল্যাণৰ বিপৰীতে অভিনয় কৰিবলৈ চুক্তিবদ্ধ হৈছিল। নিৰ্মাণ কাৰ্য চলি থকাৰ সময়তে পৰিচালক ভেট্ৰিমাৰানে এই প্ৰকল্পটোত সহ-প্ৰযোজক হিচাপে বিনিয়োগ কৰিব বুলি ঘোষণা কৰাৰ পাছত ছবিখনৰ পৰিসৰ বৃদ্ধি পায়।

আনন্দীয়ে প্ৰভু চলোমনৰ পৰিচালনাত নিৰ্মিত ছবি কায়ালত নামভূমিকাত অভিনয় কৰে। পৰিচালকজনে ছবিখনৰ বাবে তেওঁৰ নাম ৰক্ষিতাৰপৰা সলাই আনন্দী কৰাৰ সিদ্ধান্ত লয়। দুবাৰকৈ অডিচন দিয়াৰ পাছতহে তেওঁ চলোমনক মুগ্ধ কৰিবলৈ সক্ষম হৈছিল আৰু নিৰ্বাচিত হৈছিল। ছবিখনত তেওঁৰ অভিনয় প্ৰশংসিত হৈছিল। ২০১৪ চনৰ বিজয় বঁটা আদিকে ধৰি কেইবাটাও শ্ৰেষ্ঠ নৱাগতা অভিনেত্ৰীৰ বঁটাৰ বাবে তেওঁ মনোনীত হৈছিল।

২০১৫ চনত আনন্দীৰ প্ৰথম মুক্তিপ্ৰাপ্ত ছবি আছিল বালাৰদ্বাৰা প্ৰযোজিত এ. চৰগুনমৰ চান্দি বীৰন, য’ত তেওঁ অথৰ্ভাৰ বিপৰীতে অভিনয় কৰিছিল। ইয়াৰ পিছত তেওঁ জি. ভি. প্ৰকাশ কুমাৰৰ সৈতে এডাল্ট কমেডী ছবি ত্ৰিছা ইল্লানা নয়নতৰা (২০১৫)-ত অভিনয় কৰে। ছবিখন মুক্তি পোৱাৰ পিছত আনন্দীয়ে পৰিচালকজনৰ সৈতে কাম কৰি অসন্তুষ্টি প্ৰকাশ কৰিছিল। তেওঁ জানিবলৈ দিছিল যে তেওঁক কোৱা হৈছিল যে ছবিখন এখন "মৰমলগা প্ৰেমৰ কাহিনী" হ’ব, "এডাল্ট কমেডী" নহয়। তথাপি আনন্দীয়ে ছবিখনৰ তেলুগু সংস্কৰণৰ প্ৰচাৰত সহায় কৰিছিল। ২০১৬ চনত তেওঁ জি. ভি. প্ৰকাশ কুমাৰৰ সৈতে আকৌ দুখন ছবিত অভিনয় কৰে — এনাক্কু ইন্নোৰু পেৰ ইৰুক্কু আৰু কাডাভুল ইৰুক্কান কুমাৰু। ২০১৭ চনত তেওঁৰ মুক্তিপ্ৰাপ্ত ছবিসমূহ আছিল ৰুবায়, পাণ্ডিগাই আৰু এন আলুডা ছেৰুপ্পা কানম। ২০১৮ চনত তেওঁ মাৰি চেল্ভাৰাজৰ প্ৰথম ছবি পাৰীয়েৰুম পেৰুমলত অভিনয় কৰে, যিখন জাতিভেদৰ ওপৰত নিৰ্মিত এখন উচ্চ প্ৰশংসিত তামিল চলচ্চিত্ৰ। ছবিখনে ইতিবাচক সমালোচনা লাভ কৰাৰ লগতে শিল্পীসকলৰ অভিনয়েও যথেষ্ট উচ্চ প্ৰশংসা বুটলিছিল।

ব্যক্তিগত জীৱন

২০২১ চনৰ ৭ জানুৱাৰীত তেলেংগানাৰ ৱাৰাংগলত আনন্দী চক্ৰেটিছৰ সৈতে বিবাহপাশত আবদ্ধ হয়। তেওঁ এজন মেৰিন ইঞ্জিনিয়াৰ আছিল, যিয়ে পিছলৈ সহ-পৰিচালক হিচাপে কাম কৰিবলৈ আৰম্ভ কৰে। তেওঁ 'মুডাৰ কুডাম' খ্যাত পৰিচালক নবীনৰ খুলশালি আৰু তেওঁ আলাউধিনিন অৰ্পুথা কেমেৰা তথা অগ্নি চিৰাগুগলৰ দৰে ছবিত কাম কৰিছে। আনন্দী আৰু চক্ৰেটিছৰ এজন পুত্ৰ সন্তান আছে।

তথ্যসূত্ৰ

বাহ্যিক সংযোগ

শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
ৰুবি মায়াৰ্ছ

ৰুবি মায়াৰ্ছ (; ১৯০৭- ১০ অক্টোবৰ ১৯৮৩) বাগদাদী ইহুদী সম্প্ৰদায়ৰ এগৰাকী ভাৰতীয় নিৰ্বাক ছবিৰ অভিনেত্ৰী। তেওঁক ছবিজগতৰ নাম সুলোচনা বুলিহে বেছি ভালকৈ জনা যায়। ১৯২০-১৯৩০ দশকৰ তেওঁ এগৰাকী জনপ্ৰিয় অভিনেত্ৰী আছিল। ৫৩খন ছবিত অভিনয় কৰা মায়াৰ্ছে এগৰাকী অনন্য চলচ্চিত্ৰ তাৰকাৰ ভাবমূৰ্তি তৈয়াৰ কৰিবলৈ সক্ষম হৈছিল।

মায়াৰ্ছক জীৱনজোৰা চলচ্চিত্ৰৰ সাধনাৰ বাবে ১৯৭৩ চনত ২১তম ৰাষ্ট্ৰীয় চলচ্চিত্ৰ চলচ্চিত্ৰ মহোৎসৱত ভাৰতীয় চলচ্চিত্ৰ জগতৰ আটাইতকৈ ডাঙৰ সন্মান দাদাচাহেব ফাল্কে বঁটা বঁটাৰে সন্মানিত কৰা হৈছিল। তেওঁ এজনী ছোৱালী তুলি লৈছিল। তাইৰ নাম দিছিল চাৰাহ মায়াৰ্ছ, যাৰ বিয়াৰ পিছৰ নাম হৈছিল বিজয়লক্ষ্মী শ্ৰেষ্ঠ। মায়াৰ্ছৰ ১৯৮৩ চনত মুম্বাইত মৃত্যু হৈছিল।

কৰ্মজীৱন

Sulochana Indira M.A. (cropped).jpg|
ৰুবি মায়াৰ্ছৰ জন্ম ১৯০৭ চনত পুণেত হৈছিল।

স্ব-নামাংকিত সুলোচনা ভাৰতীয় চলচ্চিত্ৰৰ প্ৰাৰম্ভিক কালৰ ইউৰেছিয় মহিলা তাৰকা। তেওঁ এগৰাকী টেলিফোন অপাৰেটৰ হিচাপে কাম কৰিছিল। কহিনুৰ ফিল্মছৰ মোহন ভাৱনানীয়ে তেওঁক ছবিত কাম কৰিবলৈ আহ্বান জনাইছিল। সেই সময়ত মহিলাৰ কাৰণে অভিয়ন এক যথেষ্ট সন্দেহজনক বৃত্তি আছিল। ভাৱনানীয়ে তথাপিও আশা এৰি নিদিলে। অৱশেষত অভিনয়ৰ কোনো জ্ঞান নাছিল যদিও তেওঁ মান্তি হ’ল। আৰ্দেশৰ ইৰাণীৰ ইম্পেৰিয়েল ফিল্ম কোম্পানীলৈ যোৱাৰ আগয়ে ভাৱনানী পৰিচালিত কহিনুৰ ছবিত অভিনয় কৰি মায়াৰ্ছ তাৰকালৈ পৰিণত হয়। তেওঁৰ জনপ্ৰিয় ছবিবোৰৰ ভিতৰত টাইপিষ্ট গাৰ্ল (১৯২৬), বলিদান (১৯২৭), ৱাইল্ডকেট অফ বোম্বে (১৯২৭) আদি। কহিনুৰ ফিল্মছত নখন ছবি কৰাৰ পিছত তেওঁ ইম্পেৰিয়েল ফিল্ম কোম্পানীলৈ আহিছিল। ইম্পেৰিয়েলৰ অধীনত তেওঁ ৩৭খন ছবিত অভিনয় কৰিছিল।

১৯২৮-২৯ চনত আৰ.এচ. চৌধুৰী পৰিচালিত নিৰ্বাক চলচ্চিত্ৰ যুগৰ তিনিখন ৰোমাণ্টিক ছবি ‘মাধুৰী’ (১৯২৮), ‘আনাৰকলী’ (১৯২৮) আৰু ‘ইন্দিৰা বি.এ.’-এ (১৯২৯) তেওঁক খ্যাতিৰ শিখৰলৈ লৈ গৈছিল। অন্য দুখন ছবি আছিল পেচি কৰ্ণী পৰিচালিত 'হীৰ ৰানঝা' (১৯৩১) আৰু ভাৱনানী পৰিচালিত 'মেজিক ফ্লুট'।

ইম্পেৰিয়েল ফিল্ম কোম্পানীয়ে ভাৰতৰ প্ৰথম সবাক ছবি আলম আৰাৰ মুক্তি দিয়ে। সবাক চলচ্চিত্ৰ যুগ আৰম্ভ হোৱাত অভিনয় শিল্পীসকলে হিন্দুস্তানী ভাষাত দক্ষতা অৰ্জন কৰাটো বাধ্যতামূলক হ’ল। এবছৰ অভিনয় জগতৰ পৰা আঁতৰি থাকি তেওঁ ভাষাটো শিকি লৈ ‘মাধুৰী’ (১৯৩২) ছবিৰ সবাক সংস্কৰণেৰে অভিনয় জগতত প্ৰত্যাবৰ্তন কৰিলে আৰু জনপ্ৰিয়তাৰ ক্ষেত্ৰত এক নতুন উচ্চতা প্ৰদান কৰিলে। মতি গিডৱানী পৰিচালিত আৰু দিনশ্ব বিলিমৰীয়া অভিনীত 'ডাকু কী লড়কী', হোমী মাষ্টাৰ পৰিচালিত 'দিল সোণোবৰ' আৰু অন্যান্য বহু সবাক ছবিয়ে ভাৰতীয় চলচ্চিত্ৰলৈ প্ৰথম তাৰকাৰ দল উপহাৰ দিলে।

দ্বিতীয় বিশ্বযুদ্ধৰ আৰম্ভণি হোৱাত বহুতো নতুন নতুন অভিনয় শিল্পীৰ আগমন হ'ল, মায়াৰ্ছে বাধ্য হৈ স্পাৰ্শ্ব চৰিত্ৰত অভিনয় কৰিবলৈ বাধ্য হৈ পৰিল। ১৯২৫-১৯৩৯ৰ তেওঁৰ গৌৰৱজ্বল সময়চোৱাক 'হিন্দী ছবিৰ সুলোচনাৰ যুগ' বুলি অভিহিত কৰিব পাৰি।

তথ্য উৎস

বাহ্যিক সংযোগ

The Sirens of the Silent Era - Sulochana (Ruby Myers)(1907-1983) Hindustan Times.

Rare Picture:

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:ভাৰতৰ নিৰ্বাক চলচ্চিত্ৰৰ অভিনেত্ৰী
শ্ৰেণী:দাদাচাহেব ফাল্কে বঁটা বিজয়ী
উৰ্মি বসু

উৰ্মি বসু হৈছে এগৰাকী সমাজকৰ্মী৷ তেওঁ কলকাতাত যৌনকৰ্মীক সুৰক্ষাৰ হকে মাত মাতি আহিছে আৰু বাস্তৱ দিশত অনেক কাম সক্ৰিয়ভাৱে জড়িত হৈ সম্পন্ন কৰিছে৷ ২০১৯ চনত তেওঁ ভাৰতীয় মহিলাৰ বাবে উছৰ্গীকৃত সৰ্বোচ্চ বঁটা নাৰী শক্তি পুৰস্কাৰ লাভ কৰে।

জীৱন

উৰ্মি বসুৱে কলিকতাত জন্ম গ্ৰহণ কৰিছিল। তেওঁৰ পিতৃ-মাতৃ দুয়োজনেই চিকিৎসাৰ লগত জড়িত আছিল৷ বসুৱে ১৯৮৬ চনত মুম্বাইৰ টাটা ইনষ্টিটিউট অৱ ছ'চিয়েল চাইন্সেছৰ পৰা সমাজ কামত এম এ ডিগ্ৰী লাভ কৰে।

তেওঁ ২০০০ চনত কলকাতাত যৌনকৰ্মীক চোৱাচিতা কৰা "নিউ লাইট" নামৰ সংস্থাটো প্ৰতিষ্ঠা কৰিছিল। নিজৰ ধন ব্যৱহাৰ কৰি তেওঁ এই সংগঠনটো প্ৰতিষ্ঠা কৰিছিল। কোৱা হয় যে দ্বিতীয় স্বামীয়ে তেওঁৰ কামৰ প্ৰতি সমৰ্থন নকৰিলে৷ সেয়েহে বসুৱে তেওঁক এৰি থৈ গৈছিল। ৷ যৌনকৰ্মীৰ ৯০% কন্যাই গড় তেৰ বছৰ বয়সৰ পৰাই নিজৰ মাতৃক অনুসৰণ কৰি বেশ্যাবৃত্তিত নামি পৰে।ই আছিল চাৰি ঘণ্টীয়া তথ্যচিত্ৰ যি ২০১২ চনৰ অক্টোবৰ মাহত পিবিএছত প্ৰিমিয়াৰ হৈছিল।

২০১৯ চনত আন্তৰ্জাতিক নাৰী দিৱসত উৰ্মি বসুক নাৰী শক্তি পুৰস্কাৰ বঁটা প্ৰদান কৰা হয়৷ প্ৰধানমন্ত্ৰী নৰেন্দ্ৰ মোডীৰ উপস্থিতিত ভাৰতৰ ৰাষ্ট্ৰপতিয়ে তেওঁক এই বঁটা প্ৰদান কৰে

তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
শ্ৰেণী:পশ্চিমবঙ্গৰ ব্যক্তি
শ্ৰেণী:নাৰী শক্তি পুৰস্কাৰ বিজয়ী
নলেশ্বৰ থান

নলেশ্বৰ থান তেজপুৰ চহৰৰ দ-বেছেৰীয়া গাঁৱত অৱস্থিত| তথ্য অনুসৰি, ১৭৬০ চনৰ ভাদ মাহত সেই গাঁৱৰে মূৰাৰী সত্ৰৰ সত্ৰাধিকাৰ প্ৰভু নমোৰাম গোস্বামীদেৱে এই থান খন প্ৰতিষ্ঠা কৰিছিল । লোক বিশ্বাস অনুসৰি, এবাৰ কোনোবা এক শুভক্ষণত গাঁৱৰে তিনিজন বয়োজ্যেষ্ঠ লোকক আচৰিত ভাৱে একেটা নিশাতে মহাপ্ৰভুৱে তেখেত বলুকাৰ জাঁজিৰ মাজত অনাহূত অৱস্থাত থকাৰ কথা কৈ পাৰলৈ লৈ যাবলৈ সপোনত দেখুৱালে। সেই অনুসৰিয়েই গঞা ৰাইজ একত্ৰিত হৈ দেৱ বাদ্য বজাই সপোনত দেখুওৱা ঠাইলৈ গৈ ব্ৰহ্মপুত্ৰৰ বানে উটুৱাই অনা নল-খাগৰিৰ ওচৰত সিঁচৰিত হৈ থকা সাঁচিপতীয়া দেৱনাগৰী লিপিত লিখা ভাগৱতৰ দশম স্কন্ধ উদ্ধাৰ কৰে, পিছত সেই পুথি উলুৱনিৰ টিকাত অস্থায়ীভাৱে খেৰ-বাঁহেৰে ঘৰ সাঁজি প্ৰতিষ্ঠা কৰে আৰু চাকি বন্তি জ্বলাই সেৱা আগবঢ়াব লয়। কালক্ৰমত এইয়াই আজিৰ নলেশ্বৰ থানলৈ ৰূপান্তৰিত হয় । প্ৰবাদ আছে নল খাগৰিৰ মাজত পোৱাৰ বাবে নলেশ্বৰ থান বুলি নামকৰণ কৰা হয়। থানত নিতৌ পুৱাৰ প্ৰসংগ আৰু দুপৰীয়া নামকীৰ্ত্তন হয়। প্ৰতি বৃহস্পতি বাৰে ভাগৱত পাঠ হয়। পৰম্পৰা অনুযায়ী এই থানত আজিও খোল আৰু নাগাৰা নবজাই।

উপাসনা পদ্ধতি আৰু আচাৰ নীতি

নলেশ্বৰ থানত দৈনিক মহাপুৰুষ শ্ৰীমন্ত শঙ্কৰদেৱ সৃষ্ট নাম-কীৰ্ত্তন কৰা হয়। দুপৰীয়া ভকত বৈষ্ণ্বে নামকীর্তন কৰা হয়। যদিও মহাপুৰুষ শ্রীমন্ত শঙ্কৰদেৱ সৃষ্ট নাম কীর্ত্তনৰ আর্হিৰে ৰাইজে সেৱা জনাই আহিছে তথাপি এই থানত পূৰ্বৰ পৰম্পৰা অনুযায়ী খোল আৰু নাগাৰা বজোৱাত বাধা নিষেধ আছে। থানত প্রতি বৃহস্পতি বাৰে ভাগবত পাঠ কৰা হয় আৰু প্রতি বছৰৰ ফাগুণ, চ'ত মাহাত চাৰিদিনকৈ অখণ্ড ভাগৱত পাঠ অনুষ্ঠিত কৰা হয়। ইয়াৰোপৰি প্রতি বছৰে এক ব'হাগত ৰাজহুৱা পাল নাম অনুষ্ঠিত কৰা হয়। পৰম্পৰা অনুসৰি এই খানত পূজা পাতল, হোম যজ্ঞ কৰা নহয় আৰু আমিষ ভোজন নিষিদ্ধ।

লগতে চাওক

তেজপুৰ
হলেশ্বৰ দেৱালয়
হুদুপৰা থান

তথ্য সংগ্ৰহ

বাহ্যিক সংযোগ

শ্ৰেণী:অসমৰ ধৰ্মীয় স্থান
শ্ৰেণী:হিন্দুধৰ্মৰ মঠ-মন্দিৰ
শ্ৰেণী:শোণিতপুৰ জিলা
ইপাৰৰ ঘৰ সিপাৰৰ ঘৰ

ইপাৰৰ ঘৰ সিপাৰৰ ঘৰ হৈছে অসমীয়া সাহিত্যিক নিৰুপমা বৰগোহাঞি ৰচিত এখনি উপন্যাস। এই উপন্যাসখন লেখিকাৰ পৈত্ৰিক গাঁও নলবাৰী চহৰৰ অনতি দূৰৈৰ পাগলাদিয়া নদীৰ পাৰৰ শিমলিয়া গাঁৱৰ পটভূমিক আংশিকভাৱে লৈ লেখিকাই ৰচনা কৰিছে।

উদ্ধৃতিসমূহ

তথ্যউৎস
ৰচনা কবিতা

ৰচনা কবিতা (ইণ্ডোনেছিয়ান: Puisi Esai)ত দুবিধ চিন্তাধাৰাৰ সংমিশ্ৰণ ঘটিছে, যথা কবিতা আৰু ৰচনা। ৰচনা কবিতাৰ নীতিটো প্ৰথমবাৰৰ বাবে ডেনি জানুয়াৰ আলীয়ে প্ৰস্তাৱ আৰু আৰম্ভ কৰিছিল আৰু ২০১২ চনত "ইন দ্য নেইম অৱ লাভ্" শীৰ্ষক এখন গ্ৰন্থৰ জৰিয়তে তেখেতে সৃষ্টিশীলভাৱে প্ৰকাশ কৰিছিল।ইণ্ডোনেছিয়ান আৰু বিদেশী কবিসকলে প্ৰায় ১০০ খন এনেজাতীয় গ্ৰন্থ ৰচনাকবিতা হিচাপে প্ৰকাশ কৰিছে। তাৰ পিছত ২০২০ চনত ৰচনা কবিতা আনুষ্ঠানিকভাৱে অফিচিয়েল ইণ্ডোনেছিয়ান অভিধানত এক নতুন শব্দত পৰিণত হয়। এখন লিখিত গ্ৰন্থই চাৰিটা মাপকাঠী পূৰণ কৰিলে ৰচনা কবিতা বুলি ক’ব পাৰি। প্ৰথমতেঃ ই আভ্যন্তৰীণ, ব্যক্তিগত অভিজ্ঞতাক অন্বেষণ কৰাৰ লগতে মানুহৰ অন্তৰ্নিহিত মানসিক দিশবোৰকো বস্তুনিষ্ঠভাৱে প্ৰকাশ কৰি পাঠকৰ হৃদয় স্পৰ্শ কৰিব লাগিব। দ্বিতীয়তেঃ ই মানৱ জাতিক সামাজিক প্ৰেক্ষাপটত বা এক প্ৰামাণিক ঐতিহাসিক ঘটনাত চিত্ৰিত কৰিব লাগিব। ই কোনো এটা পৰিঘটনাৰ লগত সংলগ্ন সামাজিক বাস্তৱতাক বুজি পোৱা প্ৰাসংগিক গৱেষণাৰ অস্তিত্ব এৰাই চলিব নালাগে। পাদটীকা ব্যৱহাৰ কৰাটোও এৰাই চলা উচিত নহয়, যিহেতু ইয়াৰ ব্যৱহাৰ এই মাধ্যমৰ এটা কেন্দ্ৰীয় দিশ। তৃতীয়তেঃ সাধাৰণ জনতাই পঢ়িব পৰাকৈ সহজ ভাষাত লিখিব লাগিব, তথাপিও ইয়াক মাৰ্জিতভাৱে সজোৱা হ’ব লাগিব। চতুৰ্থতেঃ ইয়াত কোনো এটা নিৰ্দিষ্ট সামাজিক গতিশীলতাক চিত্ৰিত কৰিব লাগিব বা কোনো অপৰাধীৰ চৰিত্ৰৰ সৈতে জড়িত গতিশীলতাক বৰ্ণনা কৰিব লাগিব। ৰচনা কবিতা এটাৰ ৰচনাই ই দীঘলীয়া হৈ বহুতো চুটি অধ্যায়ত বিভক্ত হোৱাৰ সম্ভাৱনাক এৰাই চলিব নালাগে বা বাধা দিব নালাগে।

২০০৬ চনত পয়েট্ৰি ফাউণ্ডেশ্যনৰ অধ্যক্ষ জন বাৰে "আমেৰিকান পয়েট্ৰি ইন দ্য নিউ চেঞ্চুৰী" শীৰ্ষক এখন গ্ৰন্থ লিখিছিল। গ্ৰন্থখনত জন বাৰে আমেৰিকাত কবিতাৰ বিকাশৰ সমালোচনা লিখিছিল। ইণ্ডোনেছিয়াৰ কবিতাৰ সমসাময়িক জগতখনকো সমালোচনা কৰা হৈছে। জন বাৰে যুক্তি আগবঢ়ায় যে শতিকাজুৰি কবিতাই উল্লেখযোগ্য পৰিৱৰ্তন বুজি পোৱা নাই আৰু জনসাধাৰণৰ বাবে বুজিবলৈ ক্ৰমান্বয়ে কঠিন হৈ পৰিছে। ইয়াৰ প্ৰতি সঁহাৰি জনাই ২০১১ চনত ডেনি জানুয়াৰ আলীয়ে ইণ্ডোনেছিয়াত কবিতাৰ বিকাশৰ ওপৰত সীমিত গৱেষণা কৰিছিল। এই গৱেষণা সম্পূৰ্ণৰূপে তেওঁ প্ৰতিষ্ঠা কৰা ইণ্ডোনেছিয়ান চাৰ্ভে ইনষ্টিটিউট (লিংকাৰন ছাৰভেই ইণ্ডোনেছিয়া)য়ে কৰিছিল। এই গৱেষণাৰ পৰা দেখা গৈছে যে প্ৰায়বোৰ ইণ্ডোনেছিয়ানে, আনকি উচ্চ শিক্ষা গ্ৰহণ কৰাসকলেও সমসাময়িক কবিতাৰ অৰ্থ বুজিবলৈ অতি জটিল অনুভৱ কৰে। আনহাতে, চৈৰিল আনোৱাৰ আৰু ডব্লিউ. ৰেন্দ্ৰাৰ কৰ্মৰাজি বিভিন্ন অৰ্থ থাকিলেও সহজে বুজিব পাৰি।

প্ৰৱৰ্তক

ডেনি জানুয়াৰ আলী, ডেনি জে এ নামেৰে পৰিচিত। তেখেত (জন্ম: ৪ জানুৱাৰী ১৯৬৩ চনত দক্ষিণ সুমাত্ৰাৰ পালেমবাঙত) এজন লেখক, ৰাজনৈতিক পৰামৰ্শদাতা, বৌদ্ধিক, সাহিত্যবিদ, উদ্যোগী আৰু গৱেষক। ২০২১ চনত ৰচনা কবিতা সম্প্ৰদায়ে তেওঁক সাহিত্যৰ নোবেল বঁটাৰ বাবে মনোনীত কৰে। ইণ্ডোনেছিয়াত ডেনি জে এক প্ৰমোয়েদ অনন্ত ট’ৰৰ পিছত সাহিত্যৰ ন'বেলৰ মনোনীত প্ৰাৰ্থী হিচাপে মনোনীত হোৱা দ্বিতীয়জন ব্যক্তি হিচাপে তালিকাভুক্ত কৰা হৈছে। ইণ্ডোনেছিয়াৰ শৈক্ষিক, ৰাজনৈতিক, ছ’চিয়েল মিডিয়া, সাহিত্য আৰু সাংস্কৃতিক জগতত তেওঁৰ কিছুমান অভিলেখ আছে।

তথ্যসূত্ৰ
দ্য ইনহেৰিটেন্স অৱ লছ (উপন্যাস)

দ্য ইনহেৰিটেন্স অৱ লছ হৈছে ২০০৬ চনত ভাৰতীয় লেখিকা কিৰণ দেশাইৰ উপন্যাস। এই উপন্যাসখনে কেইবাটাও বঁটা লাভ কৰিছে, সেই বছৰতে লাভ কৰিছে বুকাৰ বঁটা, ২০০৭ চনৰ ৰাষ্ট্ৰীয় কিতাপ সমালোচক চক্ৰ কল্পকাহিনী বঁটা, বিষাদময়তাৰ মাজতে পৰ্য্যবেক্ষকসকলে কিছু উৎকৃষ্ট হাস্যৰস বিচাৰি পাইছে। পংকজ মিশ্ৰই দ্য নিউয়ৰ্ক টাইমছত লিখি দাবী কৰিছিল যে দেশাই "সমসাময়িক প্ৰায় প্ৰতিটো আন্তঃৰাষ্ট্ৰীয় বিষয়: বিশ্বায়ন, বহুসংস্কৃতিবাদ, অৰ্থনৈতিক বৈষম্য, মৌলবাদ আৰু সন্ত্ৰাসবাদী হিংসাৰ অন্তৰংগতা আৰু অন্তৰ্দৃষ্টিৰে অন্বেষণ কৰিবলৈ সক্ষম হৈছে।"

তথ্যৰ উৎস

বাহ্যিক সংযোগ

Podcast of Kiran Desai talking about The Inheritance of Loss on the BBC's World Book Club
Review by BBC News
Review by Boston.com
Review by NY Times, includes MP3 of author reading from the book
Roy, Pinaki. "The Inheritance of Loss: A Brief Rereading". World English Literature: Bridging Oneness. Eds. Nawale, Arvind, and Pinaki Roy. New Delhi: Authors Press, 2013. pp.  13–29.

শ্ৰেণী:ইংৰাজী ভাষাৰ উপন্যাস
শ্ৰেণী:বুকাৰ বঁটা বিজয়ী
শ্ৰেণী:উপন্যাস